laion/Wikipedia-Exotic huggingface dataset:
বীজগাণিতিক সংখ্যা

বীজগাণিতিক সংখ্যা হলো সেই সব জটিল সংখ্যা যারা কোন পূর্ণ সংখ্যা-সহগবিশিষ্ট বহুপদীর বীজ (অর্থাৎ শুণ্য বা মূল)। স্বভাবতই, এই সংজ্ঞায় পূর্ণ সংখ্যার বদলে মূলদ সংখ্যা সহগ নিলেও বীজগাণিতিক সংখ্যার ধারণা একই থাকে। সকল স্বাভাবিক সংখ্যা, পূর্ণ সংখ্যা, এবং, সাধারণভাবে, মূলদ সংখ্যা বীজগাণিতিক। কিছু অমূলদ সংখ্যা বীজগাণিতিক। যেমন, 2 {\displaystyle {\sqrt {2}}} বীজগাণিতিক (কারণ এটি x 2 − 1 = 0 {\displaystyle x^{2}-1=0} বহুপদীর বীজ)। আবার, i {\displaystyle i} বীজগাণিতিক ( x 2 + 1 = 0 {\displaystyle x^{2}+1=0} এর বীজ)। সাধারণভাবে, যে সকল সংখ্যাকে পূর্ণ সংখ্যা থেকে যোগ, বিয়োগ, গুণ, ভাগ, সূচকীকরণ এবং মূল নির্ণয়ের (যেমন বর্গমূল বা ঘনমূল) মাধ্যমে গঠন করা যায় তারা সবাই বীজগাণিতিক। কিন্তু সকল অমূলদ সংখ্যা (সুতরাং, সকল বাস্তব সংখ্যা) বীজগাণিতিক নয়। উল্লেখযোগ্য অমূলদ সংখ্যা, যারা বীজগাণিতিক নয়, হলো e {\displaystyle e} এবং π {\displaystyle \pi } । বীজগাণিতিক সংখ্যাদের যোগফল ও গুণফল আবারও বীজগাণিতিক সংখ্যা, তাই এরা একটি ফীল্ড। এদেরকে A {\displaystyle \mathbb {A} } , বা, Q ¯ {\displaystyle {\overline {\mathbb {Q} }}} দিয়ে সূচিত করা হয়। বীজগাণিতিক সংখ্যা সহগ-বিশিষ্ট বহুপদীর বীজসমূহও বীজগাণিতিক, তাই বলা হয়, বীজগাণিতিক সংখ্যার ফীল্ড বীজগাণিতিকভাবে বদ্ধ (closed)। গাউসিয়ান পূর্ণ সংখ্যা এককের মূল অমূলদ সংখ্যা তুরীয় সংখ্যা
প্রভুপাদ (দ্ব্যর্থতা নিরসন)

প্রভুপাদ (Prabhupad) একটি সম্মানসূচক বাংলা পদবি। আক্ষরিকঅর্থে প্রভুপাদ বলতে বুঝায় "প্রভুর চরণ" অথবা "পদ্মচরণ"। প্রভুপাদ এছাড়াও নিম্নলিখিত হিন্দু ধর্মীয় শিক্ষকদের নাম:- রূপা গোস্বামী প্রভুপাদ (১৪৮৯–১৫৬৪), প্রাক-ইসকন ভক্তিসিদ্ধান্ত সরস্বতী ঠাকুর প্রভুপাদ (১৮৭৪–১৯৩৭), প্রাক-ইসকন এবং অভয়চরণারবিন্দ ভক্তিবেদান্ত স্বামী প্রভুপাদের আধ্যাত্মিক গুরু অভয়চরণারবিন্দ ভক্তিবেদান্ত স্বামী প্রভুপাদ (১৮৯৬–১৯৭৭), ইসকনের প্রতিষ্ঠাতা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রৈখিক ফাংশনাল

রৈখিক ফাংশনাল হলো কোন ভেক্টর স্থান থেকে ঐ ভেক্টর স্থানের ফীল্ডে কোন রৈখিক ফাংশন। বিভিন্ন পরিস্থিতিতে একে রৈখিক ফর্ম, বা কো-ভেক্টরও বলা হয়। কোন ভেক্টর স্থান V {\displaystyle V} এর ফীল্ড যদি F {\displaystyle F} হয়, তবে কোন ফাংশন f : V → F {\displaystyle f:V\rightarrow F} একটি রৈখিক ফাংশনাল হবে যদি তা রৈখিক হয়, অর্থাৎ f ( a u + b v ) = a f ( u ) + b f ( v ) {\displaystyle f(a\mathbf {u} +b\mathbf {v} )=a\,f(\mathbf {u} )+b\,f(\mathbf {v} )} হয়, যেখানে u , v {\displaystyle \mathbf {u} ,\mathbf {v} } দুইটি ভেক্টর। লক্ষ্যণীয়, ফাংশনটি নেয় একটি ভেক্টর, ফেরত দেয় একটি স্কেলার। ইউক্লিডীয় স্থানে, কোন নির্দিষ্ট ভেক্টর v {\displaystyle \mathbf {v} } এর সাথে অন্তর্নিহিত গুণন বা ডট গুণন প্রক্রিয়াটি একটি রৈখিক ফাংশনাল। এই ফাংশনালটিকে অপর একটি ভেক্টর u {\displaystyle \mathbf {u} } এর উপর প্রয়োগ করলে ফলাফল হয় v ⋅ u {\displaystyle \mathbf {v} \cdot \mathbf {u} } । [ a , b ] {\displaystyle [a,b]} এর উপর সংজ্ঞায়িত অবিচ্ছিন্ন ফাংশন-দের ভেক্টর স্থানে সমাকলন একটি ফাংশনাল। অর্থাৎ f ↦ ∫ a b f ( x ) d x {\displaystyle f\mapsto \int _{a}^{b}f(x)\,dx} একটি ফাংশনাল যা একটি অবিচ্ছিন্ন ফাংশন f {\displaystyle f} নেয় এবং [ a , b ] {\displaystyle [a,b]} এর উপর তার সমাকলিত মান ফেরত দেয়। রৈখিক ফাংশনালরা নিজেরাও একটি ভেক্টর স্থান গঠন করে (একই ফীল্ডে) যাকে মূল ভেক্টর স্থানের দ্বৈত ভেক্টর স্থান বলা হয়। ক্যাটাগরি তত্ত্বের ভাষায় এই স্থানটির নাম Hom F ( V , F ) {\displaystyle {\mbox{Hom}}_{F}(V,F)} । কোয়ান্টাম বলবিদ্যায় আগ্রহের ভেক্টর স্থান হলো একটি হিলবার্ট স্থান, যা স্বভাবতই একটি ভেক্টর স্থান। ডিরাকের "ব্রা-কেট" পদ্ধতিতে কোন সিস্টেমের অবস্থা ভেক্টরকে প্রকাশ করা হয় একটি কেট (যেমন | ψ ⟩ {\displaystyle |\psi \rangle } ) এর মাধ্যমে, এবং সম্ভাবনা হিসাব করতে ঐ স্থানের দ্বৈত স্থানের কোন ফাংশনালকে একটি ব্রা (যেমন ⟨ ϕ | {\displaystyle \langle \phi |} ) হিসাবে প্রকাশ করে তার উপর প্রয়োগ করা হয় (ফলাফল, একটি "ব্রাকেট", ⟨ ϕ | ψ ⟩ {\displaystyle \langle \phi |\psi \rangle } , একটি জটিল সংখ্যা, যার পরম মানের বর্গ সম্ভাবনার সমানুপাতিক)।
ফ্রান্ৎ‌স বেকেনবাউয়ার

ফ্রান্ৎ‌স আন্টন বেকেনবাউয়ার (জার্মান: Franz Anton Beckenbauer, জার্মান উচ্চারণ: [fʁant͡s ˈbɛkənˌbaʊ̯ɐ], ১১ সেপ্টেম্বর ১৯৪৫ - ৭ জানুয়ারি ২০২৪) একজন জার্মান ফুটবল ম্যানেজার এবং প্রাক্তন খেলোয়াড়। সুরুচিসম্মত ধরন, নেতৃত্ব এবং নামের প্রথম অংশে ফ্রান্ৎ‌স (যা অস্ট্রীয় সম্রাটদের কথা স্মরণ করিয়ে দেয়) থাকায় তাকে Der Kaiser ("সম্রাট") নামেও ডাকা হয়। তাকে জার্মানির সর্বকালের শ্রেষ্ঠ এবং ফুটবলের ইতিহাসের অন্যতম শ্রেষ্ঠ ও সুশোভিত ফুটবলার মনে করা হয়। বেকেনবাউয়ার একজন বহুমুখী খেলোয়াড়, যিনি মিডফিল্ডার হিসেবে শুরু করলেও খ্যাতি ছড়িয়েছেন ডিফেন্ডার হিসেবে। তাকে আধুনিক সুইপার বা লিবেরোর মূল ভূমিকার উদ্ভাবক হিসেবে গণ্য করা হয়। চলে গেলেন ফুটবল কিংবদন্তি বেকেনবাওয়ার, প্রথম আলো, ৮ জানুয়ারি ২০২৪ "Franz Beckenbauer"। ফিফা। ২২ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৮ মে ২০১৪।  Lawton, James (৩ জুন ২০০৬)। "Franz Beckenbauer: The Kaiser"। দ্য ইন্ডিপেন্ডেন্ট। যুক্তরাজ্য। সংগ্রহের তারিখ ১৮ মে ২০১৪।  "Franz Beckenbauer bio"। ifhof.com – International Football Hall of Fame। সংগ্রহের তারিখ ১৮ মে ২০১৪।  উইকিমিডিয়া কমন্সে ফ্রান্ৎ‌স বেকেনবাউয়ার সংক্রান্ত মিডিয়া রয়েছে। উইকিউক্তিতে ফ্রান্ৎ‌স বেকেনবাউয়ার সম্পর্কিত উক্তির সংকলন রয়েছে। ফ্রান্ৎ‌স বেকেনবাউয়ার ফাউন্ডেশন (জার্মান) Facts on Beckenbauer (জার্মান) ফুসবালডাটেন.ডিইতে ফ্রান্ৎ‌স বেকেনবাউয়ার (জার্মান) ফ্রান্ৎ‌স বেকেনবাউয়ারের পোর্ট্রেট
চিত্রা

নক্ষত্র চিত্রা (চন্দ্রনিবাস)। নদী চিত্রা নদী ব্যক্তি চিত্রাঙ্গদ - মহাভারত অনুসারে চিত্রাঙ্গদ ছিলেন রাজা শান্তনু ও সত্যবতীর জ্যেষ্ঠপুত্র। চিত্রা সেন - বাঙালি অভিনেত্রী এবং নৃত্যশিল্পী। চিত্রা সিং - ভারতীয় সংগীতশিল্পী। সাহিত্য চিত্রাঙ্গদা - চিত্রাঙ্গদা মহাভারত মহাকাব্যের একটি চরিত্র। চিত্রা (কাব্যগ্রন্থ) - রবীন্দ্রনাথ ঠাকুরের ১৮৯৬ সালে রচিত ক্যাব্যগ্রন্থ। চলচ্চিত্র চিত্রা নদীর পারে - তানভীর মোকাম্মেল পরিচালিত ১৯৯৮ সালের একটি বাংলা চলচ্চিত্র। প্রজাতি চিত্রা হরিণ - উপমহাদেশীয় একপ্রকার হরিণ প্রজাতি। চিত্রা শালিক - স্টারনিডি পরিবারভূক্ত মাঝারি আকৃতির গায়ক পাখি। চিত্রা উড়ন্ত টিকটিকি - এক ধরনের টিকটিকি যা গাছ থেকে গাছে উড়ে যায়। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
চার বর্ণ উপপাদ্য

চার বর্ণ উপপাদ্য বলে, কোন তল যদি বিভিন্ন অঞ্চলে ভাগ করা থাকে তবে তাকে মাত্র চারটি রঙ ব্যবহার করে এমনভাবে আঁকা যায় যেন কোন দুইটি সংলগ্ন অঞ্চলের রঙ একই না হয়। এখানে সংলগ্ন বলতে একটি বিন্দুতে মিলিত হওয়াকে ধরা হয় না; কেবল যদি অঞ্চল দুইটি একটি রেখাংশে মিলিত হয় তবেই তাদের সংলগ্ন বলা হয়। আবার, দুইটি বিচ্ছিন্ন অঞ্চলকে একই অঞ্চল হিসাবে ধরা যাবে না, যদিও পৃথিবীর মানচিত্রে কিছু দেশ বিচ্ছিন্ন অঞ্চলে বিভক্ত, যেমন অ্যাঙ্গোলা। এই উপপাদ্যটি প্রথম উল্লেখযোগ্য উপপাদ্য যা কম্পিউটারের সাহায্যে প্রমাণ করা হয়েছে। প্রবেশদ্বার:  গণিত
স্বপ্নলোক

স্বপ্নলোক হলো একটি সম্প্রদায় বা সমাজ যেটি উচ্চমাত্রায় কাঙ্ক্ষিত বা পরিপূর্ণ বৈশিষ্ট্যের অধিকারী। একে স্বপ্নরাজ্য, স্বপ্নপুরী, কল্পলোক, কল্পরাজ্য, কল্পস্বর্গ, কল্পভুবন, সব পেয়েছির দেশ, স্বপ্নের দেশ, ইত্যাদি সমার্থক শব্দ বা শব্দগুচ্ছ দিয়ে ডাকা হতে পারে। সহজ কথায় স্বপ্নলোক বলতে এমন সব চিন্তাচেতনা বা ধ্যানধারণাকে বোঝায় যা শুধু কল্পনা বা স্বপ্নেই সম্ভব, বাস্তবে একেবারেই অসম্ভব। স্বপ্নলোকের বিপরীত ধারণাটি হল দুঃস্বপ্নলোক। স্বপ্নলোকের ইংরেজি পরিভাষা হল "ইউটোপিয়া"। ইংরেজ পণ্ডিত ও রাষ্ট্রপরিচালনাবিদ টমাস মুর ১৫১৬ খ্রিস্টাব্দে তাঁর লাতিন ভাষায় রচিত ইউটোপিয়া নামক বইয়ের জন্য সর্বপ্রথম এই নামটি গ্রিক থেকে উদ্ভাবন করেন। বইটিতে তিনি আটলান্টিক মহাসাগরের একটি কাল্পনিক দ্বীপ সম্প্রদায়ের বর্ণনা দেন, যেখানে একটি নিখুঁত সামাজিক, আইনি ও রাজনৈতিক ব্যবস্থা বিদ্যমান। গ্রিক "ওউ" (অর্থাৎ "নয়") এবং "তোপোস" (অর্থাৎ "স্থান") শব্দাংশ দুইটি সংযুক্ত করে সৃষ্ট "ওউতোপোস" শব্দটির ভাবার্থ দাঁড়ায় "যে স্থানের কোনও অস্তিত্ব নেই"। আবার গ্রিক "এউ" (অর্থাৎ "সু") এবং "তোপোস" (অর্থাৎ "স্থান") শব্দাংশ দুইটি সংযুক্ত করে "এউতোপোস" শব্দটির ভাবার্থ হল "সুরম্য স্থান"। কারও কারও মতে, মুরের সৃষ্ট "ইউটোপিয়া" শব্দটি এই দুইটি শব্দকে ভিত্তি করে সৃষ্ট এক ধরনের শব্দের খেলা, কেননা মুরের বইতে বর্ণিত কাম্য সুরম্য স্থানটির আসলে কোনও অস্তিত্ব নেই। "ইউটোপিয়া" শব্দটি দিয়ে মূলত কল্পলৌকিক আদর্শ স্থান। এর মাধ্যমে বোঝানো হয় কোনও উপন্যাস বা দার্শনিক চিন্তাভাবনাসম্পন্ন কোনও রচনাকে যেখানে একটি আদর্শ স্থান বা কল্পলোকের বিবরণ দেয়া হয়। মূল গ্রিক শব্দ:eutopos অর্থ সুরম্য স্থান। এটিকে কল্পভুবন বা কল্পস্বর্গও বলা হয়। আধুনিককালে ইউটোপিয়া বলতে সেই শ্রেণির কথাসাহিত্য বুঝি যা একটি আদর্শ রাষ্ট্র ও জীবনব্যবস্থার চিত্র তুলে ধরে। এর সর্বশ্রেষ্ঠ দৃষ্টান্ত সম্ভবত প্লেটোর রিপাবলিক। পরবর্তীকালের এই প্রকারের রচনায় কখনো কখনো নিছক স্বপ্নকল্পনা প্রশ্রয় পেয়েছে, কখনো কখনো ভবিষ্যতে সামাজিক ও প্রযুক্তিগত উন্নতির মধ্য দিয়ে নতুন জীবনে যে-উত্তরণ বাস্তবসম্মতভাবে আকাঙ্ক্ষিত তার রূপরেখা আঁকা হয়েছে। এইসব গ্রন্থের মধ্যে রয়েছে ফ্রান্সিস বেকনের নিউ আটলান্টিস, এডওয়ার্ড বেলামির লুকিং ব্যাকওয়ার্ড, উইলিয়াম মরিসের নিউজ ফ্রম নোহোয়্যার এবং জেমস হিল্টনের লস্ট হরাইজন। Chris Baldick (২০০৮), The Oxford Dictionary of Literary Terms (৩য় সংস্করণ), Oxford University Press, পৃষ্ঠা 348 উদ্ধৃতি টেমপ্লেট ইংরেজি প্যারামিটার ব্যবহার করেছে (link) সুরভী বন্দ্যোপাধ্যায়, সাহিত্যের শব্দার্থকোষ, পশ্চিমবঙ্গ বাংলা আকাদেমি, ফেব্রুয়ারি, ১৯৯৯, কলকাতা, পৃষ্ঠা-৩৬-৩৭ কবীর চৌধুরী, সাহিত্যকোষ, মাওলা ব্রাদার্স, ঢাকা, অষ্টম মুদ্রণ, ফেব্রুয়ারি, ২০১২, পৃষ্ঠা-১২৮। দুঃস্বপ্নলোক
কচুয়া উপজেলা, বাগেরহাট

কচুয়া উপজেলা বাংলাদেশের বাগেরহাট জেলার একটি প্রশাসনিক এলাকা। এই উপজেলার উত্তরে চিতলমারী উপজেলা, দক্ষিণে মোড়েলগঞ্জ উপজেলা, পূর্বে পিরোজপুর জেলার নাজিরপুর উপজেলা ও পিরোজপুর সদর উপজেলা, পশ্চিমে বাগেরহাট সদর উপজেলা। কচুয়া উপজেলার ইউনিয়নগুলো হচ্ছে - বাধাল ইউনিয়ন, গজালিয়া ইউনিয়ন ধোপাখালী ইউনিয়ন মঘিয়া ইউনিয়ন কচুয়া ইউনিয়ন গোপালপুর ইউনিয়ন রাড়ীপাড়া ইউনিয়ন কচুয়া উপজেলার নামকরণ জমিদার কচু রায়ের নামানুসারে করা হয়েছে বলে শোনা যায়। কচুয়া উপজেলার আয়তন ১৩১.৬২ বর্গ কিলোমিটার। কচুয়া পূর্বে বাকেগঞ্জ তথা বরিশালের একটি প্রশাসনিক ইউনিট ছিল। ১৮৬৩ সালে বাগেরহাটকে মহকুমা করা হলে কচুয়াকে বরিশাল থেকে কেটে এনে বাগেরহাটের (তৎকালীন যাশোর জেলার) অন্তর্ভুক্ত করা হয়। নারিকেল সুপারী উৎপাদনে কচুয়ার বিশেষ খ্যাতি রয়েছে। কচুয়া উপজেলার উল্লেখযোগ্য জলাশয় হিসেবে বলেশ্বর, ভৈরব, তালেশ্বর ও বিষখালী নদী ও লড়ার খাল উল্লেখযোগ্য।[তথ্যসূত্র প্রয়োজন] কলেজের তালিকা কচুয়া ডিগ্রি কলেজ, কচুয়া, বাগেরহাট। সরকারী শহীদ শেখ আবু নাসের মহিলা কলেজ, কচুয়া, বাগেরহাট। শহীদ শেখ ফজলুল হক মনি কারিগরি কলেজ, কচুয়া, বাগেরহাট। মাজেদা বেগম কৃষি প্রযুক্তি কলেজ, কচুয়া, বাগেরহাট। মাধ্যমিক বিদ্যালয় সরকারি সি এস পাইলট মাধ্যমিক বিদ্যালয় কচুয়া পাইলট মাধ্যমিক বালিকা বিদ্যালয় মোবাইদুল ইসলামমাধ্যমিক বিদ্যালয় আন্ধারমানিকমাধ্যমিক বিদ্যালয় আন্ধারমানিক মাধ্যমিক বালিকা বিদ্যালয় শহীদ আঃ জলিল মাধ্যমিক বিদ্যালয় গজালিয়া আদর্শ মাধ্যমিক বিদ্যালয় জোবাই আদর্শ মাধ্যমিক বিদ্যালয় ধোপাখালী মাধ্যমিক বিদ্যালয় বিসি ভাষামাধ্যমিক বিদ্যালয় বারুইখালী মাধ্যমিক বিদ্যালয় গোয়ালমাঠ রসিকলাল মাধ্যমিক বিদ্যালয় গেয়ালমাঠ মাধ্যমিক বালিকাল বিদ্যালয় নুরজাহানপুর মাধ্যমিক বিদ্যালয় মসনী মাধ্যমিক বিদ্যালয় সাংদিয়া আদর্শ মাধ্যমিক বিদ্যালয় আখতার উদ্দিন মেমোরিয়ালমাধ্যমিক বিদ্যালয় শহীদ আসাদ স্মৃতি মাধ্যমিক বিদ্যালয় পদ্মনগর নিম্নমাধ্যমিক বিদ্যালয় কচুয়া দাখিল মাদরাসা টেংরাখালি হো:আলিম মাদরাসা মাধপকাঠি আহমাদিয়া কামিল মাদরাসা নুরজাহানপুর দাখিল মাদরাসা মঘিয়া আলিম মাদরাসা চরশোনাকুর আলিম মাদরাসা আবদুল্লাহ আবু সায়ীদ, বিশ্ব সাহিত্য কেন্দ্রের প্রতিষ্ঠাতা তমা মির্জা, অভিনয়শিল্পী বাগেরহাট জেলা; খুলনা বিভাগ; বাংলাদেশের উপজেলাসমূহ। বাংলাদেশ জাতীয় তথ্য বাতায়ন (জুন ২০১৪)। "এক নজরে কচুয়া"। গণপ্রজাতন্ত্রী বাংলাদেশ সরকার। সংগ্রহের তারিখ ২০ জানুয়ারী ২০১৫। [স্থায়ীভাবে অকার্যকর সংযোগ] বাংলাপিডিয়ায় কচুয়া উপজেলা, বাগেরহাট
চিত্তরঞ্জিকা

চিত্তরঞ্জিকা ঊনবিংশ শতাব্দীর বাংলা সাময়িক পত্র। এটি সর্বপ্রথম ১৮৬২ খ্রিষ্টাব্দে ব্রিটিশ ভারতের পূর্ববঙ্গের ঢাকা শহর থেকে প্রকাশিত হয়। ঢাকা কলেজের তৎকালীন ছাত্র সারদাকান্ত সেন এই পত্রিকাটি প্রতিষ্ঠা করেন। কে এই পত্রিকার সম্পদনার দায়িত্ব পালন করেছেন তা সঠিক নির্ণয় করা যায় নি। তবে এ পত্রিকাটির সম্পাদক হিসেবে হরিশ চন্দ্র মিত্র নাম উচ্চারিত হয়েছে। তিনি ঢাকা প্রকাশ পত্রিকাটির সহকারী সম্পাদকের দায়িত্ব পালন করেছেন। পত্রিকাটির প্রথম সংখ্যা ১২৬৯ বঙ্গাব্দের ১ লা জ্যৈষ্ঠ প্রকাশ করা হয়েছিল। “বাঙ্গালা যন্ত্র” নামীয় ছাপাখানা থেকে এটি মুদ্রিত হতো। এ পত্রিকায় হরিশ্চন্দ্র, কৃষ্ণচন্দ্র প্রমুখ কবির কবিতা প্রকাশিত হয়েছে। চিত্তরঞ্জিকা’র ২য় সংখ্যায় মাইকেল মধুসূদন দত্ত বিরচিত “বঙ্গভূমির প্রতি” কবিতাটি মুদ্রিত হয়েছিল । শ্রীকেদারনাথ মুজমদার, “বাঙ্গালা সাময়িক পত্র”, প্রকাশকাল: ১৩২৫ বঙ্গাব্দ । প্রকাশক: রিসার্চ হাউজ ময়মনসিংহ (বিতরণ: স্কুল সাপ্লাই কোম্পানী, পাটুয়াটুলী ষ্ট্রীট, ঢাকা) পৃষ্ঠা ৩১৫-৩১৬ ।
রাজা প্রতাপাদিত্য চরিত্র

রাজা প্রতাপাদিত্য চরিত্র ঊনবিংশ শতাব্দীর শুরুতে প্রকাশিত একটি বাংলা গ্রন্থ । এর লেখক রামরাম বসু । এই গ্রন্থটিকে বাংলা ভাষায় কোন বাঙালি লিখিত লিখিত প্রথম গদ্যগ্রন্থ বিবেচনা করা হয়।[তথ্যসূত্র প্রয়োজন] এটি সর্বপ্রথম ১৮০১ খ্রিষ্টাব্দের জুলাই মাসে কলকাতা শহর থেকে প্রকাশিত হয়। গ্রন্থটি শ্রীরামপুর মিশন প্রেসে মুদ্রিত হয়েছিল। এটি একটি জীবনী গ্রন্থ। রাজা প্রতাপাদিত্য প্রাচীন যশোরের অন্তর্ভুক্ত সুন্দরবনের মহারাজা বিক্রমাদিত্যের পুত্র ছিলেন। রাজা প্রতাপাদিত্যের নামকরণ সম্পর্কে রামরাম বসু এই গ্রন্থে লিখেছেন, “জ্যোতিষিরা বললেন সব বিষয়েই উত্তম কিন্তু পিতৃদ্রোহী। হরিষেবিষাদ মনে রাজা অন্নপাশনে পুত্রের নাম রাখলেন প্রতাপাদিত্য।” শ্রীকেদারনাথ মুজমদার, “বাঙ্গালা সাময়িক পত্র”, প্রকাশকাল: ১৩২৫ বঙ্গাব্দ । প্রকাশক: রিসার্চ হাউজ ময়মনসিংহ (বিতরণ: স্কুল সাপ্লাই কোম্পানী, পাটুয়াটুলী ষ্ট্রীট, ঢাকা) পৃষ্ঠা X । "কালি ও কলম"। ১৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৯।  "মহারাজ প্রতাপাদিত্য"। ২৮ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৯ মে ২০১৪।  রামরাম বসু রাজা প্রতাপাদিত্য
উচ্চ নরল্যান্ড-এর আপীল আদালত

উচ্চ নরল্যান্ড-এর আপীল আদালত (সুইডীয়: Hovrätten för Övre Norrland) হল একটি আপীল আদালত যা ভ্যাস্টারবটেন প্রদেশের ও নরবটেন প্রদেশের সম্পূর্ণ অঞ্চলের ওপর অবস্থিত। আপীল আদালত মূলত উমিয়া, সুইডেনে এই কার্যক্রম পরিচালনা করে। ভবনটি শহরের প্রাচীনতম ভবনগুলোর একটি এবং ১৮৮৮ সালের অগ্নিকাণ্ডে টিকে থাকা পাথুরে ভবনসমূহের মধ্যে অন্যতম। এ অগ্নিকাণ্ড শহরের অধিকাংশ এলাকা ধ্বংস করেছিল। ১৮৮৬-১৮৮৭ সালের মাঝে নির্মিত এই বৃহৎ শ্বেত ভবনটি নব-জাগরণ ধাঁচে তৈরি করা হয়। স্থপতি জোহান নর্ডকুইস্ট এই ভবনের স্থাপনা করেন। প্রথম কয়েক বছর ভবনটি ভল্কস্কুলে শিক্ষকদেরকে শিক্ষাদানের জন্য ব্যবহৃত হয়েছিল। ভবনে প্রধান শিক্ষকের বাসভবন, শ্রেণিকক্ষ, একটি অডিটোরিয়াম এবং একটি জিম রয়েছে। ভবনটি ছোট একটি পার্ক দ্বারা পরিবেষ্টিত। ১৯২০ সালের দিকে ভবনটি আর স্কু হিসেবে ব্যবহৃত হয়নি এবং কিছুকাল এটি গ্রন্থাগার ও জাদুঘর সহ একটি সিভিক সেন্টার হিসেবে ব্যবহৃত হয়। বৃহৎ অডিটোরিয়ামটি থিয়েটার ও কনসার্ট হল হিসেবে ব্যবহৃত হত। ১৯৫০ সালের দিকে ভবনটি পূর্ব ও পশ্চিমের দিকে নির্মিত হয়। ভবনটির ভেতরের দিক একাধিকবার পুনঃসংস্কারকৃত হয়। সম্প্রতি ১৯৯৯ সালে এটি সংস্কার করা হয়। ১৬ই ডিসেম্বর, ১৯৩৬ সালে রাজা পঞ্চম গুস্তভ উচ্চ নরল্যান্ডের জন্য আপীল আদালতের উদ্বোধন করেন। এই আদালতকে সুইডীয় আপীল আদালত থেকে পৃথক করা হয় যেন সুইডীয় আদালতের কাজের চাপ কমানো যায়। ২০১২ সাল থেকে আপীল আদালতের প্রেসিডেন্ট হলেন মার্গারেটা বার্গস্ট্রম। তিনি আন্দ্রেস ইয়াকোবায়েস-এর উত্তরসূরী। প্রেসিডেন্ট একটি প্রশাসনিক বিভাগ ও একটি বিচার বিভাগীয় দপ্তরের সভাপতিত্ব করেন, যার ফলে আদালতের সদস্যদের মাধ্যমে করা। এছাড়াও একটি প্রক্রিয়াজাতকরণ ইউনিটও রয়েছে। "Hovrättens tillkomst och historia" (Swedish ভাষায়)। Hovrätten för Övre Norrland। ২০১১-০৩-১০। ২০১৩-১২-২৪ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) Bernbo, Linda (১৭ ফেব্রুয়ারি ২০১২)। "Margareta Bergström ny hovrättspresident"। Infotorg Juridik। সংগ্রহের তারিখ ৯ এপ্রিল ২০১৪।  "Organisationsplan"। ২৪ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৪।  উত্তর নরল্যান্ডের জন্য আপীল (সুইডীয়)
নাম-ম্খা'-'ওদ-গ্সাল

নাম-ম্খা'-'ওদ-গ্সাল (ওয়াইলি: nam mkha' 'od gsal) (মৃত্যু-১৭২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের দ্বিতীয় প্রধান ছিলেন। নাম-ম্খা'-'ওদ-গ্সাল সপ্তদশ শতাব্দীর দ্বিতীয়ার্ধে তিব্বতের নাগ-শোদ (ওয়াইলি: nag shod) নামক স্থানে জন্মগ্রহণ করেন। তার পিতা সের-র্ত্সা-গ্রুব-থোব (ওয়াইলি: ser tsha grub thob) একজন বিখ্যাত তান্ত্রিক যোগী ছিলেন। কৈশোরে তিনি কার্মা-ছাগ্স-মেদ (ওয়াইলি: karma chags med) নামক ব্কা'-ব্র্গ্যুদ ধর্মসম্প্রদায়ের বিখ্যাত পন্ডিতের নিকট মহামুদ্রা সম্বন্ধে শিক্ষালাভ করেন বলে অনুমান করা হয়। পরবর্তীকালে তিনি পে-মা-রিগ-'দ্জিন নামক র্ন্যিং-মা ধর্মসম্প্রদায়ের এক পন্ডিতের নিকট অধ্যয়ন করেন। ১৬৮৪ খ্রিষ্টাব্দে তিনি পে-মা-রিগ-'দ্জিনকে রু-দাম-স্ক্যিদ-খ্রাম (ওয়াইলি: ru dam skyid khram) নামক উপত্যকায় ও-র্গ্যান-ব্সাম-গ্তান-গ্লিং (ওয়াইলি: o rgyan bsam gtan gling) নামক একটি মঠ স্থাপনে সহায়তা করেন। ১৬৯৭ খ্রিষ্টাব্দে তিনি এই বিহারের দ্বিতীয় প্রধান নির্বাচিত হন। তার অন্যতম উল্লেখযোগ্য শিষ্য ছিলেন 'গ্যুর-মেদ-থেগ-ম্ছোগ-ব্স্তান-'দ্জিন নামক দ্বিতীয় র্দ্জোগ্স-ছেন-গ্রুব-দ্বাং, পে-মা-কুন-গ্রোল-র্নাম-র্গ্যাল, ও-র্গ্যান-ব্স্তান-'দ্জিন (ওয়াইলি: o rgyan bstan 'dzin), প্রভৃতি। তিনি শেষ জীবনে র্দ্জা-খোগ (ওয়াইলি: rdza khog) নামক স্থানে লেগ্স-দ্গোন-গ্সাং-ছেন-স্মিন-গ্রোল-গ্লিং (ওয়াইলি: legs dgon gsang chen smin grol gling) নামক বৌদ্ধবিহার প্রতিষ্ঠা করেন। Chhosphel, Samten (2011-08)। "The First Dzogchen Ponlob, Namkha Osel"। The Treasury of Lives: Biographies of Himalayan Religious Masters। সংগ্রহের তারিখ 2014-05-19।  এখানে তারিখের মান পরীক্ষা করুন: |তারিখ= (সাহায্য)
ডিএনএ তথ্য ভাণ্ডার

একটি ডিএনএ তথ্য ভাণ্ডার বা ডিএনএ তথ্য ব্যাংক হল ডিএনএ প্রোফাইলগুলির একটি তথ্য ভাণ্ডার যা বংশানুক্রমিক রোগ বিশ্লেষণে, অপরাধবিজ্ঞানের জন্য বংশানুক্রমিক ফিঙ্গারপ্রিন্টিং বা বংশানুক্রমিক বংশবৃত্তিতে ব্যবহার করা যেতে পারে। ডিএনএ তথ্য ভাণ্ডারগুলি পাবলিক বা বেসরকারী হতে পারে, বৃহত্তম হয় জাতীয় ডিএনএ তথ্য ভাণ্ডার। ডিএনএ তথ্য ভাণ্ডারের প্রথম প্রয়োগ করেছিলেন কেলভিন ডব্লিউ পি মিলার এবং জন এল ডাসন কেমব্রিজ বিশ্ববিদ্যালয়ে মাইটোকন্ড্রিয়াল ডিএনএ একত্রীকরণের মধ্যমে (১৯৯৬ - ১৯৯৮)। এই তথ্য মিলার এর পিএইচডি থিসিস এর জন্য প্রয়োজন ছিল। সারা বিশ্ব জুড়ে এখন অনেক গুলি ডিএনএ তথ্য ভাণ্ডার গড়ে উঠেছে। এর মধ্যে কিছু বাক্তিগত। কিন্তু বেশিরভাগ বড় তথ্য ভাণ্ডার গুলি সরকার কর্তৃক পরিচালিত। মার্কিন যুক্তরাষ্ট্রে সবচেয়ে বড় ডিএনএ তথ্য ভাণ্ডারটি পরিচালনা করে। এতে প্রায় ৫ মিলিয়ন তথ্য সংরক্ষিত আছে ২০০৭ সাল পর্যন্ত। যুক্তরাজ্যেও একটি একই রকম ডিএনএ তথ্য ভাণ্ডার পরিচালনা করেন যার নাম ন্যাশনাল ডিএনএ ডেটাবেজ (এনডিএনএডি)। Miller, Kevin. "Mitochondrial DNA Concordance" "CODIS — National DNA Index System". Fbi.gov. Retrieved 2010-04-
ক্রিস গার্ডনার

ক্রিস্টোফার পল ক্রিস গার্ডনার (ইংরেজিতে: Christopher Paul "Chris" Gardner]] (জন্ম ফেব্রুয়ারি ৯, ১৯৫৪) একজন মার্কিন উদ্যোক্তা, বিনিয়োগকারী, স্টকব্রোকার, উদ্বুদ্ধকারী বক্তা, লেখক এবং জনহিতৈষী। তিনি ১৯৮০-এর দশকে গৃহহীনতার সম্মুখীন হন এবং এই অবস্থায় তার সন্তান ক্রিস্টোফার জুনিয়রকে লালন করেন। ক্রিস গার্ডনার লিখিত স্মৃতিচারণমূলক গ্রন্থ পার্স্যুট অফ হ্যাপিনেস ২০০৬ এর মে মাসে প্রকাশিত হয়। ২০১২ সাল নাগাদ, তিনি তার প্রতিষ্ঠিত স্টকব্রোকারেজ ফার্ম গার্ডনার রিচ এন্ড কোম্পানি-এর প্রধান নির্বাহী। এই ফার্মটি শিকাগোভিত্তিক। তিনি মূলত শিকাগোতে বাস করেন। এছাড়া তিনি টরন্টোতেও মাঝেমধ্যে থাকেন। গার্ডনার এই একাগ্রতা ও সাফল্যের জন্য তার মায়ের অবদান ও অনুপ্রেরণাকে স্বীকৃতি দেন। এছাড়া তার উপর তার সন্তানদের যে উচ্চাকাঙ্খাও তার সাফল্যের অন্যতম কারণ। গৃহহীন অবস্থায় গার্ডনারের সংগ্রাম ও স্বীয় প্রচেষ্টায় নিজেকে একজন স্টকব্রোকারে প্রতিষ্ঠা করা এবং একই সাথে বাবার দায়িত্ব পালন করা নিয়ে ২০০৬ সালে দ্য পার্স্যুট অফ হ্যাপিনেস চলচ্চিত্রটি প্রকাশিত হয়। এটির নির্দেশনায় ছিলেন গ্যাব্রিয়েল মুসিনো। Gandossy, Taylor (জানুয়ারি ১৬, ১২২২)। "From sleeping on the streets to Wall Street"। CNN। সংগ্রহের তারিখ ২০১০-০৭-১৪।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "CNN" নামটি একাধিক বার সংজ্ঞায়িত করা হয়েছে Gardner, Chris (২০০৬)। The Pursuit of Happyness। Amistad। আইএসবিএন 978-0-06-074487-8।  Oprah Winfrey (২০০৬-১২-১৪)। The Oprah Winfrey Show (TV Show)। Chicago, Il। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Christopher Gardner: The Official Site"। ২০১২-০৩-১৪ তারিখে মূল থেকে আর্কাইভ করা। সংগ্রহের তারিখ ২০১০-০৭-১৪।  "The Pursuit of Happyness"। Sony। ডিসেম্বর ২০০৬। ২০১০-০৭-০১ তারিখে মূল থেকে আর্কাইভ করা। সংগ্রহের তারিখ ২০১০-০৭-১৪।  অফিশিয়াল ওয়েবসাইট ক্রিস গার্ডনারের ব্যক্তি জীবন ক্রিস গার্ডনারের সাক্ষাৎকার গার্ডনার রিচ অফিশিয়াল ওয়েবসাইট
আহওয়াজ

আহওয়াজ বা আহবাজ (ফার্সি: اهواز) হল মধ্যপ্রাচ্যের একমাত্র অনারব দেশ ইরানের খুজিস্তান প্রদেশের রাজধানী এবং পৃথিবীর অন্যতম শীর্ষ উষ্ণ তাপমাত্রার শহর। ২৩০ খ্রিষ্টাব্দে আরদাশির পারস্যের এই প্রাচীন শহর প্রতিষ্ঠা করেন। কারুন নদীর তীরে অবস্থিত এ মহানগরীর আয়তন ৫২৮ বর্গকিলোমিটার। সমুদ্রপৃষ্ঠ থেকে এর উচ্চতা ১৭ মিটার। ২০০৬ সালে আদমশুমারি অনুসারে জনসংখ্যা হল ১৪ লক্ষ ৩২ হাজার ৯৬৫ জন। যার মধ্যে নারীর সংখ্যা সাত লক্ষ ৬২ হাজার ২৩৯ জন। বিশ্ব স্বাস্থ্য সংস্থার ২০১১ সালে সমীক্ষ অনুসারে আহবাজ হল পৃথিবীর অন্যতম শীর্ষ বায়ুদৃষিত শহর। এখানকার গ্রীষ্ম কালটা বেশ লম্বা হয়। শীত কলে বেশ শীত পড়লেও বরফ পড়ে না। আর বর্ষকালটা হয় খুব ছোট। আহবাজরে বার্ষিক বৃষ্টিপাতের পরিমাণ ২৩০ মিলিমিটার। এখানকার গড় সর্বচ্চো তাপমাত্রা হল ৪৬ দশমিক আট ডিগ্রি সেলসিয়াস। ২০০০ সালের জুলাই মাসটা ছিল আহবাজ ইতিহাসের সবচেয়ে গরম মাস। সেই সময় এই শহরের গড় তাপমাত্রা ছিল ৪৮ দশমিক এক ডিগ্রি সেলসিয়াস। Ahvāz; Encyclopædia Britannica "World Weather Information Service – Ahvaz"। United Nations। ২৭ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১১।  Foolad Ahvaz Football Club (ফার্সি) টেমপ্লেট:Khuzestan Province টেমপ্লেট:Ahvaz County
জাজন

জাজন (আরবি: جازان jazān),অথবা জিজান সৌদি আরবের দক্ষিণ-পশ্চিম কোনের জাজন অঞ্চলের প্রধান শহর। এ শহরের উত্তরে রয়েছে ইয়েমেন সীমান্ত। লোহিত সাগরের উপকূলের বন্দর নগরীর জাজন, পেতাশ্রয় ও কৃষি খামারে জন্য বিখ্যাত। আম, ডুমুর, এবং পেঁপে মত গ্রীষ্মমণ্ডলীয় ফলের জন্য মধ্যপ্রাচ্যে এ শহরের বিশেষ কদর রয়েছে। এ শহরের গড়ে উঠছে সৌদি সলতনতের বৃহৎ বিনিয়োগে বিশেষ অর্থ ও বাণিজ্যকেন্দ্র। সমুদ্রপৃষ্ঠ থেকে জাজন নগরীর উচ্চতা ৪০ মিটার। ২০১২ সালের আদমশুমারি অনুসারে জনসংখ্যা এক লক্ষ পাঁচ হাজার ১৯৩ জন। প্রায় সার বছরই এখানে প্রচণ্ড গরম থাকে। শীতকাল এখানে খুব অল্প সময় স্থায়ী হয়। এখানে এপ্রিল থেকে অক্টোবর পর্যন্ত এখানে তাপমাত্রা ৩০ ডিগ্রি সেলসিয়াস থেকে ৪০ ডিগ্রি সেলসিয়াস পর্যন্ত থাকে। গড় তাপমাত্রা ৩১ ডিগ্রি সেলসিয়াস। বাতাসের আর্দ্রতার পরিমাণ ৭৫ শতাংশ। ২০১২ সালের ১০ জুলাই এখানে সর্বচ্চো তাপমাত্রা ৪৯ ডিগ্রি সেলসিয়াস রেকর্ড করা হয়। জাজন শহরের সর্ব নিম্ন তাপমাত্র রেকর্ড করা হয় ১৯৮৪ সালের ২৮ ফেব্রুয়ারিতে নয় ডিগ্রি সেলসিয়াস। Another source with another data. Jizan Region Jazan Economic City "Climate: Jizan - Climate graph, Temperature graph, Climate table"। Climate-Data.org। সংগ্রহের তারিখ ২৪ আগস্ট ২০১৩।  উদ্ধৃতি ত্রুটি: <ref> ট্যাগ বৈধ নয়; Voodoo Skies নামের সূত্রটির জন্য কোন লেখা প্রদান করা হয়নি ClimateTemp। "Jizan, Saudi Arabia Climate, Average Weather"। ClimateTemp। ৩০ মে ২০১৩ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৩।  উইকিমিডিয়া কমন্সে জাজন সংক্রান্ত মিডিয়া রয়েছে। Official site[স্থায়ীভাবে অকার্যকর সংযোগ] টেমপ্লেট:Jizan Province
আজিজিয়া

আজিজিয়া (Anglicized: /əˈziːziːə/; আরবি: العزيزية al-ʿAzīziyyah/al-ʻAzīzīyah/al-ʿazīzīya), বা আল আজিজিয়া, লিবিয়া: ভূমধ্যসাগরের দক্ষিণ তীরে অবস্থিত উত্তর আফ্রিকার দেশ হল লিবিয়া। এটি আফ্রিকার বৃহত্তম রাষ্ট্রগুলির একটি। আকারে বিশাল হলেও প্রচণ্ড গরমের জন্য এখানে জনবসতি খুবই লঘু। দেশটির বেশিরভাগ অংশ জুড়ে রয়েছে পৃথিবীর সবচেয়ে বড় মরুভূমি সাহারা। বিরূপ আবহাওয়া জন্য লিবিয়ার প্রায় সমস্ত লোক উপকূলবর্তী অঞ্চলে বাস করে। উত্তর-পশ্চিম লিবিয়ার ত্রিপলিতানিয়া অঞ্চলের জাফারা জেলার আল আজিজিয়া নগরী পৃথিবীর উষ্ণতম শহর নামে পরিচিত। রাজধানী ত্রিপলির দক্ষিণ-পশ্চিমে ৪১ কিলোমিটার দূরে আল আজিজিয়া শহরের অবস্থান ঠিক সাহারা মরুভূমির মধ্যে। সমুদ্রপৃষ্ঠ থেকে এ শহরের উচ্চতা ১১৯ মিটার। ২০০৪ সালের আদমশুমারির প্রতিবেদন অনুসারে ২ লক্ষ ৮৭ হাজার ৪০৭ জন লোকের বাস এ শহরে। ১৯২২ সালের সেপ্টেম্বরের ১৩ তারিখে এ শহরের সর্বোচ্চ তাপমাত্রা রেকর্ড করা হয় ১৩৬ ডিগ্রী ফারেনহাইট বা ৫৮ দশমিক আট ডিগ্রী সেলসিয়াস। বিশ্বের বিভিন্ন দেশের আবহাওয়া বিষায়ক সংস্থান সমীক্ষা অনুসারে এইটি এখন পর্যন্ত এই কোন শহরের সর্বচ্চ রেকর্ডকৃত তাপমাত্রা। Wolfram Alpha "Global Measured Extremes of Temperature and Precipitation"। National Climatic Data Center। United States National Oceanic and Atmospheric Administration (NOAA)। ২৫ মে ২০১২ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০০৮।  "World: Highest Temperature"। World Weather / Climate Extremes Archive। Arizona State University। ২০১২। ৪ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ জানুয়ারি ১৫, ২০১৩।  El Fadli, KI; ও অন্যান্য (সেপ্টেম্বর ২০১২)। "World Meteorological Organization Assessment of the Purported World Record 58 °C Temperature Extreme at El Azizia, Libya (13 September 1922)"। Bulletin of the American Meteorological Society। 94 (2): 199। ডিওআই:10.1175/BAMS-D-12-00093.1।